Nos Johannes, prepositus de Fraigne, Girardus et Hugo, quondam filii Petri, domicelli, prepositi de Fraigne, notum facimus universis... quod nos, non decepti, non coacti, non vi, dolo seu precibus inducti, ymo spontanei, vendidimus, concessimus et tradidimus im perpetuum, penitus et precise, sine reclamatione aliqua a nobis vel a nostris heredibus, nobili domine Lore, quondam uxori nobilis viri Johannis, comitis Burgundie et domini Salinensis, furnum unum situm in villa de Fraigne, videlicet infra les Terrax, et totum casale et edificium dicti furni, pro octo libris bonorum denariorum viennensium, quam pecunie summam a dicta nobili domina Lora integraliter habuimus et recepimus in pecunia numerata. Devestimus itaque nos et heredes nostros de dicto furno, casali et edificio ipsius furni, et supra dictam nobilem dominam Loram investimus de eisdem corporaliter et benigne; promittentes..; renunciantes... In cujus rei testimonium, nos supra dicti Johannes, Girardus et Hugo, fratres, sigillum religiosi viri fratris Jacobi, abbatis Montis Sancte Marie, rogavimus et fecimus presentibus litteris apponi. Actum anno Domini Mº CCº septuagesimo quarto.